Lavvo

**Lavvo** (av nordsamisk *lávvu,* sørsamisk *låavvo* og lulesamisk *lávvo*) er et tradisjonelt samisk telt som samene har brukt i over 2 000 år av samene i Norge, Sverige, Finland og i Russland på Kolahalvøya.

*Lávvu* forveksles ofte med *bealljegoahti* som har et annet reisverk enn lavvoen. Mens lávvu tradisjonelt har vært brukt som gjetertelt, har bealljegoahti vært brukt som sommerboplass for hele familier.

## Lavvo
Lavvoen er lett å flytte på, og er godt egnet til samenes tradisjonelle nomadeliv. Den er bred i bunnen og konisk med en røykåpning i toppen. Den består av flere stenger (raier) som er festet i toppen og spredt utover i en sirkel. Tre av stenger har en kløft i toppen, disse stengene er sammenføyet for å danne et stativ for resten av stengene. Duken besto tidligere av sammensydde reinskinn, og reindriftssamene byttet ofte til seg spesielle ulltepper, rádno, som sjøsamene vevde på oppstadtvever. Teppene var laget av hjemspunnet ull, og var både vann- og vindtette. I våre dager brukes duk av forskjellige stoffer. I midten fyrer man med et bål for å holde varmen. Røyken går ut i toppen av lavvoen. Lavvoen blir kjegleformet når den er oppslått. Lavvuen trenger ingen midtstolpe, barduner eller tau for å gi form eller stabilitet til strukturen. 

Størrelsen på lavvoen bestemmes av antallet stenger som brukes til strukturen. Ildstedet i lavvoen er plassert i midten. Rundt ildstedet er gulvet dekket av et lag bjørkekvister. Oppå dette legges et dekke av reinskinn til å sitte og ligge på, som isolerer mot kulde fra bakken.

Lavvoen er veldig lik indianerenes tipi, men er litt lavere, og skal være mindre utsatt for vind. 

## Bealljegoahti
Bealljegoahti har et annet reisverk, og man kan lett skille lávvu fra bealljegoahti ved å se om stengene møtes og henger sammen i toppen av konstruksjonen. Hvis de ikke gjør det, må de ha et annet reisverk å stå mot, og det er en buekonstruksjon lagd av bjørketrær som naturlig har vokst i bue. Disse stengene er forbundet med horisontale stenger som de vertikale støtter seg mot. Bealljegoahtien er en mer komplisert konstruksjon enn lavvoen og trenger litt mer arbeid å sette opp.

## Bilder
**Lavvo**

Fil:Lappeleir (27873424552).jpg|Sameleier av Wilhelm Peters (1851-1935), ca. 1900-1904
Fil:Sami-tent.jpg|Lavvo eller *bealljegoahti* på slutten av 1800-tallet
Fil:1229. Lappefamilie (8944692243).jpg|Samefamilie foran lavvo på 1880-tallet 
Fil:Nordic Sami people Lavvu 1900-1920.jpg|Samer foran to lavvoer 1900-1920	
Fil:Кувакса.JPG|Prinsippmodell av tradisjonell lavvo ustilt i Murmansk regionmuseum (Мурманский областной краеведческий музей)
**Bealljegoahti**
Fil:Saami Family 1900.jpg|Samefamilie foran en *Bealljegoahti* på 1890-tallet
Fil:"Lägret på Dødesfjeldet" (5491958856).jpg|Leier på Dødesfjeldet i Indre Troms
Fil:Norge fremstillet i Tegninger - no-nb digibok 2008112511001-351.jpg|"En finnefamilie i leir" fra Norge fremstillet i Tegninger


## Moderne lavvo

I dag finnes lavvo i mange forskjellige varianter. Venor i Kautokeino startet i 1984 å videreutvikle de tradisjonelle lavvuene, og kom ut med modellene Ovnslavvo og Enstangslavvo, begge med stenger av aluminium i stedet for de tradisjonelle trestengene. Disse forandringene gjorde at lavvuen ble lettere å slå opp, og lettere å frakte med seg. Dette gjorde at lavvuen raskt gikk over fra å være et bosted kun for samene, til å bli et allemanseie hos friluftsfolk over hele landet.

De minste (enstangslavvoene) består av en teltstang i midten og veldig lett kunststoffduk. De største lavvoene har flere aluminiumsstenger og tykkere duk. De største lavvoene kan romme mer enn 100 personer. I dag er det også vanlig å bruke ovn til fyring inni lavvoen.

## Se også
* Gamme, tradisjonell samisk jordhytte
* Tipi, tradisjonelt, konisk telt hos sletteindianerne i Nord-Amerika
* Wigwam (wickiup), kuppelformet hytte hos indianere i Nord-Amerika
* Hogan, tradisjonell jordhytte hos navahoer
* Jurt, tradisjonelt filttelt hos nomader i Sentral-Asia.
* Tsjum, tradisjonelt, konisk telt hos nenetsere i Nordvest-Russland
* Jaranga, tradisjonelt telt hos visse nomadiske gruper i Sibir og Nord-Russland
* Bivuakk

## Eksterne lenker
* 

## Referanser